ALMINDELIG OVERSIGT 



BELIGGENHED OG AFGRÆNSNING 



Grønland, Jordens største 0, er et udstrakt Polarland, som ligger Nord- 

 øst for Amerikas Fastland og begrænses mod Nord af det nordlige Ishav og 

 det arktiske Ocean, mod Øst af Grønlands Havet, Danmarks-Strædet 

 og Atlanterhavet, mod Syd og Sydvest af Atlanterhavet og imod Vest 

 af Davis Strædet, Baffins Bugt, Smith Sund, Kennedy Kanal og 

 Robeson Kanal. Nordspidsen, Kap Bridgman, ligger paa 83°37' N. Br., og 

 Sydspidsen, Kap Farvel, paa 59°46' N. Br., altsaa sydligere end Christiania og 

 Petrograd. Landet har i Nord og Syd en Udstrækning af c. 24 Breddegrader 

 eller 2650 km (noget mere end Afstanden fra Christiania til Tunis). I Øst og 

 Vest er det ca. 1050 km bredt (omtrent som Afstanden fra København til Paris). 

 Dets Fladeindhold beregnes til ca. 2,18 Millioner km 2 eller omtrent lige saa meget 

 som Ungarn, Tyskland, Frankrig og Spanien tilsammen. 



Grønlands Indre bestaar af en umaadelig stor Isørken, Indlandsisen, 

 som danner een sammenhængende Gletscher, og kun efterlader et forholdsvis 

 smalt isfrit Bælte, der kaldes Yderlandet. Dettes Bredde er meget varierende, 

 størst Udstrækning har det paa den nordlige Østkyst, hvor det flere Steder naar 

 en Bredde af op imod 250 km og et enkelt Sted, ved ScoresbySund, ca. 300 km. 

 Paa Vestkysten er den største Bredde ca. 180 km paa ca. 62 1 / 2 ° N. Br. Flere Ste- 

 der træder Indlandsisen helt ud i Havet. 



Endskønt skarpe Grænser imellem Indlandsis og Yderland ikke overalt kan 

 trækkes, kan de omtrentlige Størrelsesforhold opgives som følger: 



1) Vestkysten fra Kap Farvel til Melville Bugt paa 75° N. Br. 116000 km 2 



2) Nordkysten fra Melville Bugt til 80° N. Br. paa Østkysten 99000 — 



3) Østkysten fra 80° N. Br. til Kap Brewster 70° N. Br 65900 — 



4) Østkysten fra Kap Brewster til Kap Farvel 32100 — 



Det samlede Yderland 313000 km 2 



Indlandsisen 1869000 — 



Hele Grønland 2182000 km 2 



En stor Del af dette umaadelige Land har fra gamle Tider været dansk 

 Koloniomraade. Ifølge kgl. Anordning af 18. Marts 1776 strakte de danske 



Dansk Grönland. I. A 



